《读坡诗》
宋代·王迈

先生诗笔觑天巧，国中往往无曹鲍。
一读快如檄愈头，抓痒底用麻姑爪。
千古词林有若人，谁复庸中夸佼佼。
当年浪落见丹心，悬知世道终难拗。
玉堂不愿公留军，群吠其如龙也狡。
出入风波千万里，葛巾野服温柔蛮獠。
饥来只字不堪煮，豆粥一盂粗可饱。
跋前疐后竟何成，赢得清名占箕昴。
与公同时富贵人，名字磨灭随虮蚤。
丈夫当为不朽计，方寸莫被饥寒扰。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。